ทานข้าวเสร็จก็อยากหาอะไรเย็นๆทาน จำได้ว่ามีซอร์ฟครีมร้านนี้อยู่ตรงแถวๆก๋วยเตี๋ยวไก่แม่ศรีเรือนกับBlack canyon  

เราสั่ง Two-Tone Soft Cream เป็นทูโทนระหว่างรสนม (milky) กับรสชาเขียว (matcha) ราคานี้ก็ถูกมาก 29 บาทเอง ส่วนรสชาตินั้นก็ดีกว่าที่คิดเยอะเลย ซอร์ฟครีมเย็น เนื้อเนียนอยู่ในระดับกลางๆ ทานคู่กับโคนกรอบอร่อยใช้ได้เลย

เราก็สามารถเลือกได้ว่าจะเอารสนม ชาเขียวหรือจะเอารสผสมแบบเราก็ได้ค่ะ แต่ถ้าอยากกินโคนใหญ่กว่านี้ก็สั่งSoft Cream Waffle Cone ราคา 55 บาท หรืออยากทานเป็นถ้วยก็มีค่ะ ราคา 45 บาท ทั้ง waffle และแบบถ้วยสามารถเลือกใส่ topping เพิ่มได้ มี 3 อย่างคือ ถั่วอัลมอนต์ ถั่วแดง มัชฉะพุดดิ้ง แบบถ้วยใส่ topping เลือกได้ 2 อย่างราคา 65 บาท แบบวัฟเฟิ่ลก็ 79 บาทค่ะ

ชอร์ฟครีมที่ราคาแพงสุดก็คือใส่รังผึ้ง ราคา 89 บาท มีเฉพาะแบบถ้วยเท่านั้นค่ะ

ร้านนี้ราคาน่าคบหา รสชาติก็โอเค ใช้ได้ ถ้ามาเซ็นแจ้งอีกก็จะกลับมาชิมอีกค่ะ